**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  26 – 8 – 2024

 **ΑΜΑΡΟΥΣΙΟΥ Αρ. Πρ.:** 218

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020788 **Fax:**2108020788

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣ: Δ/νση Π. Ε. Β΄ Αθήνας**

 **Κοινοποίηση: ΥΠΑΙΘΑ, Περ. Δ/νση Π. & Δ. Εκπ/σης Αττικής, Δ. Ο. Ε., Συλλόγους Εκπ/κών Π. Ε. της χώρας, ΤΑ ΜΕΛΗ ΤΟΥ ΣΥΛΛΟΓΟΥ ΜΑΣ**

**Θέμα: « Να σταματήσουν οι αρμόδιοι υπηρεσιακοί παράγοντες της Δ/νσης Π. Ε. Β΄ Αθήνας να διοικούν διαπράττοντας υπερβάσεις ιεραρχίας».**

Το Δ. Σ. του Συλλόγου Εκπ/κών Π. Ε. Αμαρουσίου ενημερώθηκε από συναδέλφους – μέλη του ότι τις προηγούμενες ημέρες οι αρμόδιοι της Δ/νσης Π. Ε. Β΄ Αθήνας ενώ είχαν την έγγραφη απάντηση Δ/ντή Δημοτικού Σχολείου για συγκεκριμένο υπηρεσιακό θέμα, αντί να ενημερώσουν - οχλήσουν τον Διευθυντή του σχολείου υπερβαίνοντας την ιεραρχία και πλήρως αναιτιολόγητα ενημέρωσαν τηλεφωνικά την υποδιευθύντρια του σχολείου από την οποία ζήτησαν και ενημέρωση για την εξέλιξη του συγκεκριμένου θέματος και τις υπηρεσιακές ενέργειες της σχολικής μονάδας.

 Η ενέργεια αυτή των αρμοδίων της Δ/νσης Π. Ε. Β΄ Αθήνας αποτελεί ακόμα μια παράνομη και παράτυπη τακτική της διοίκησης που δείχνει το εύρος της διοικητικής ανικανότητας των αρμοδίων της Δ/νσης Π. Ε. Β΄ Αθήνας αλλά και της διοικητικής κατάρρευσης – διάλυσης στην οποία έχει περιπέσει η Δ/νση Π. Ε. Β΄ Αθήνας.

Αδυνατούμε να πιστέψουμε ότι οι αρμόδιοι της Δ/νσης Π. Ε. Β΄ Αθήνας δεν γνωρίζουν το πλαίσιο λειτουργίας των αρμοδιοτήτων τους γεγονός το οποίο, ακόμα χειρότερα, μας υποβάλει σε σκέψεις περί υιοθέτησης εξ επί τούτου απαξιωτικών συμπεριφορών από την πλευρά της διοίκησης σε βάρος συγκεκριμένων Διευθυντών Δημοτικών Σχολείων τους οποίους η Δ/νση Π. Ε. Β΄ Αθήνας δεν θεωρεί αρεστούς της.

 Στο πλαίσιο αυτό εκφράζοντας, για άλλη μια φορά, την αγανάκτηση των συναδέλφων – μελών του σωματείου μας καταθέτουμε την έντονη διαμαρτυρία μας προς την Δ/νση Π. Ε. Β΄ Αθήνας για τις ενέργειές της αυτές και προειδοποιούμε ότι από την πλευρά μας θα καταβάλουμε κάθε δυνατή προσπάθεια για την προστασία των μελών του σωματείου μας έναντι των αυθαιρεσιών των αρμοδίων της Διεύθυνσης Π. Ε. Β΄ Αθήνας χρησιμοποιώντας κάθε είδους μέσο συνδικαλιστικού και νομικού χαρακτήρα.

